 Jọshụa 24  Jọshụa wee kpọkọọ ebo niile nke Izrel na Shikem, kpọọkwa ndị okenye Izrel na ndị isi ha na ndị ikpe ha na ndị ndú ha, ha wee guzoro nihu ezi Chineke.Jọshụa wee sị mmadụ niile: Nke a bụ ihe Jehova bụ Chineke Izrel kwuru, Ọ bụ nofe Osimiri ka nna nna unu hà, bụ Tira nna Ebreham na nna Nehọ, biri noge dị anya gara aga. Ha na-efebukwa chi ọzọ.Ka oge na-aga, m si nofe Osimiri kpọrọ nna nna unu Ebreham wee mee ka o jegharịa nala Ke dum, m mekwara ka mkpụrụ ya dị ọtụtụ. M wee nye ya Aịzik.M wee nye Aịzik Jekọb na Isọ. E mesịa, m nyere Isọ Ugwu Sia ka ọ bụrụ nke ya; Jekọb na ụmụ ya wee gbadaa Ijipt.E mesịa, m zipụrụ Mozis na Erọn, m wee tie Ijipt ihe otiti site nihe m mere nime ya; m wee kpọpụta unu.Mgbe m na-akpọpụta nna unu hà nIjipt, unu wee rute noké osimiri, ndị Ijipt wee jiri ụgbọ ịnyịnya agha na ndị agha ịnyịnya chụrụ nna unu hà rute nOké Osimiri Uhie.Ha wee malite itiku Jehova. O wee tinye ọchịchịrị nagbata unu na ndị Ijipt ma mee ka oké osimiri ahụ bịakwasị ha ma kpuchie ha, anya unu hụkwara ihe m mere nIjipt; unu wee biri nala ịkpa ruo ọtụtụ ụbọchị.Nikpeazụ, m kpọbatara unu nala ndị Amọraịt bụ ndị bi nofe Jọdan, ha wee buso unu agha. M wee nyefee ha naka unu ka unu weghara ala ha, m lakwara ha niyi nihu unu.Belak nwa Zipọ, bụ eze Moab, biliri wee buso Izrel agha. O wee gaa kpọta Belam nwa Biọ ka ọ kọchaa unu.Ma achọghị m ige Belam ntị. Nihi ya, ọ gọziri unu ugboro ugboro. M wee napụta unu naka ya.Unu wee gafee Jọdan bịarute Jeriko. Ndị nwe ala Jeriko, ndị Amọraịt na ndị Perizaịt na ndị Ke na ndị Het na ndị Gegash, ndị Haịvaịt na ndị Jibọs malitere ibuso unu agha; ma m nyefere ha naka unu.M wee zipụ nkụda mmụọ ka o butere unu ụzọ, o wee chụpụ ha nihu unu, ya bụ, ndị eze abụọ nke ndị Amọraịt, ọ bụghị site ná mma agha unu ma ọ bụ ụta unu.Otú a ka m si nye unu ala unu na-adọgbughị onwe unu nọrụ maka ya nakwa obodo ndị unu na-ewughị, unu wee biri nime ha. Ọ bụ ubi vaịn na ubi oliv unu na-akụghị ka unu na-eri.Ugbu a, tụọnụ egwu Jehova, feekwanụ ya nụzọ na-enweghị ntụpọ nakwa neziokwu, wepụkwanụ chi niile nna nna unu hà fere nofe Osimiri nakwa nIjipt, feekwanụ Jehova ofufe.Ugbu a, ọ bụrụ na ọ dị njọ nanya unu ife Jehova, họrọnụ taa onye unu ga-efe, ma ọ bụ chi niile nna nna unu hà, bụ ndị biri nofe Osimiri, fere ma ọ bụ chi niile nke ndị Amọraịt unu bi nala ha. Ma mụ onwe m na ezinụlọ m, anyị ga-efe Jehova.Mmadụ niile wee zaa, sị: Tụfịakwa! Anyị agaghị ahapụ Jehova gaa fee chi ọzọ.Nihi na ọ bụ Jehova bụ Chineke anyị kpọpụtara anyị na nna anyị hà nala Ijipt, kpọpụta anyị nụlọ ndị ohu, ọ bụkwa ya mere oké ihe ịrịba ama ndị a nihu anyị, ọ bụkwa ya nọ na-eche anyị nche nebe niile anyị jegharịrị nakwa netiti ndị niile anyị si netiti ha gabiga.Jehova wee si nihu anyị chụpụ ndị ahụ niile, tinyere ndị Amọraịt, bụ ndị bi nala ahụ. Ma anyị onwe anyị, anyị ga-efe Jehova, nihi na ọ bụ Chineke anyị.Jọshụa wee gwa mmadụ niile, sị: Unu enweghị ike ife Jehova, nihi na ọ bụ Chineke dị nsọ; ọ bụ Chineke nke chọrọ ofufe a na-ekewaghị ekewa. Ọ gaghị agbaghara nnupụisi unu na mmehie unu.Ọ bụrụ na unu ahapụ Jehova, wee fee chi mba ọzọ, ya onwe ya kwa ga-atụgharị mee unu ihe ọjọọ, kpochapụkwa unu mgbe o mesịịrị unu ihe ọma.Mmadụ niile wee sị Jọshụa: Ee e, kama ọ bụ Jehova ka anyị ga-efe!Jọshụa wee sị ha: Unu bụ ndị akaebe megide onwe unu na unu ejiriwo aka unu họrọ Jehova, ife ya ofufe. Ha wee sị: Anyị bụ ndị akaebe.Wepụnụ chi mba ọzọ ndị dị netiti unu, meekwanụ ka obi unu dịrị nebe Jehova bụ Chineke Izrel nọ.Mmadụ niile wee sị Jọshụa: Ọ bụ Jehova bụ Chineke anyị ka anyị ga-efe, ọ bụkwa olu ya ka anyị ga-ege ntị!Jọshụa na ndị Izrel wee gbaa ndụ nụbọchị ahụ, o nyekwara ha ụkpụrụ na mkpebi ikpe na Shikem.Jọshụa wee dee okwu ndị a nakwụkwọ iwu Chineke, werekwa nnukwu nkume guzobe nebe ahụ nokpuru osisi gbara agba nke dị nakụkụ ebe nsọ Jehova.Jọshụa wee sị mmadụ niile: Lee! Nkume a ga-abụ ihe akaebe megide anyị, nihi na ọ nụwo ihe niile Jehova gwara anyị, ọ ga-abụkwa ihe akaebe megide unu, ka unu ghara ịgọnahụ Chineke unu.Jọshụa wee gwa mmadụ niile ka ha laa, onye nke ọ bụla nihe nketa ya.O wee ruo mgbe ihe ndị a gasịrị na Jọshụa nwa Nọn, bụ ohu Jehova, nwụrụ mgbe ọ gbara otu narị afọ na iri.Ha wee lie ya nókèala o ketara na Timnat-sira, nke dị nógbè Ifrem bụ ugwu ugwu, nebe ugwu nke Ugwu Geash.Izrel wee na-efe Jehova ụbọchị niile nke Jọshụa nakwa ụbọchị niile nke ndị okenye dịrị ndụ mgbe Jọshụa nwụsịrị, ya bụ, ndị maara ọrụ niile Jehova rụụrụ Izrel.Ma ọ bụ na Shikem ka ụmụ Izrel liri ọkpụkpụ Josef, bụ nke ha chịịrị si nIjipt pụta. Ha liri ya nibé ala nke Jekọb zụrụ ụmụ Hemọ, nna Shikem, otu narị mkpụrụ ego; o wee bụrụ ihe nketa nke ụmụ Josef.Elieza nwa Erọn wee nwụọkwa. Ha wee lie ya nUgwu Finihas nwa ya, nke o nyere ya nógbè Ifrem bụ ugwu ugwu. 